
	วาระที่
	ผลการประชุม
	หน่วยงาน
ที่รับผิดชอบ

	๑
	เรื่องที่ประธานแจ้งให้ที่ประชุมทราบ

	
	พลเอก ประวิตร วงษ์สุวรรณ รอง นรม. ประธานการประชุม แจ้งที่ประชุมว่า การประชุมในวันนี้ เพื่อติดตาม
ผลการดำเนินงาน 9 มาตรการฤดูแล้ง ปี 2564/65 รวมทั้งพิจารณากำหนดมาตรการรับมือฤดูฝนปี 2565 
การปรับปฏิทินการบริหารจัดการทรัพยากรน้ำช่วงฤดูฝนและฤดูแล้ง และการนำงานวิจัยกำจัดผักตบชวามาใช้งานจริงเพื่อเพิ่มประสิทธิภาพการะบายน้ำ ขอให้อนุกรรมการฯ ร่วมกันพิจารณา เพื่อเป็นเครื่องมือในการดำเนินงาน
แก้ไขปัญหาให้กับประชาชน ขอให้ฝ่ายเลขานุการฯ ดำเนินการตามระเบียบวาระการประชุมต่อไป
	

	๒
	รับรองรายงานการประชุมครั้งที่ 2/2564 เมื่อวันที่ 29 ตุลาคม 2564

	
	ฝ่ายเลขานุการฯ ได้จัดทำรายงานการประชุม และแจ้งเวียนให้คณะอนุกรรมการฯ พิจารณาแล้ว ตามหนังสือ สทนช. ด่วนที่สุด ที่ นร 1412/ว 11376 - 11377 ลงวันที่ 19 พ.ย. 64 โดยมีอนุกรรมการขอปรับปรุง/แก้ไข/เพิ่มเติม จำนวน 1 หน่วยงาน คือ กฟผ. ทั้งนี้ ฝ่ายเลขานุการฯ ได้ดำเนินการปรับปรุง/แก้ไข/เพิ่มเติมเรียบร้อยแล้ว
มติที่ประชุม รับรองรายงานการประชุม
	

	๓
	เรื่องสืบเนื่อง

	
	การติดตามผลการดำเนินงานตามผลการประชุมของคณะอนุกรรมการอำนวยการด้านการบริหารจัดการทรัพยากรน้ำ

	
	ฝ่ายเลขานุการฯ รายงานผลการดำเนินงาน ดังนี้
(1) ให้ สทนช. เร่งดำเนินการการแก้ปัญหาน้ำเค็ม น้ำท่วม และน้ำแล้ง พร้อมทั้งประสาน ชป. เร่งขับเคลื่อน
การพิจารณาทางเลือกเพื่อป้องกันน้ำเค็ม เช่น การก่อสร้าง ปตร. ในแม่น้ำสายหลักเพื่อป้องกันปัญหาน้ำเค็ม 
ผลการดำเนินการ มติ กนช. เมื่อวันที่ 10 ก.ย. 64 เห็นชอบแนวทางและมาตรการแก้ไขปัญหาการรุกตัวของน้ำเค็ม น้ำท่วมและน้ำแล้งในลุ่มน้ำติดอ่าวไทย ระยะเรงดวน ระยะกลาง และระยะยาว และ สทนช. ได้ขับเคลื่อน
การดำเนินงานบูรณาการร่วมกับหน่วยงานที่เกี่ยวข้อง โดยบรรจุในคำของบประมาณปี 2566 เพื่อศึกษาทางเลือกต่อไป
(2) ให้ ทบ. เร่งประเมินผลกระทบของธนาคารน้ำใต้ดิน และให้ ทส. ร่วมกับ มท. พิจารณาวิธีการเติมน้ำบาดาล 
เพื่อไม่ให้เกิดผลกระทบต่อคุณภาพน้ำใต้ดินในระยะยาว และดำเนินการเติมน้ำใต้ดิน เพื่อเป็นน้ำสำรองอย่างต่อเนื่อง ผลการดำเนินการ ปัจจุบันได้จัดทำแผนพัฒนาธนาคารน้ำใต้ดิน จำนวน 2,800 ตำบล และพื้นที่เป้าหมายเร่งด่วน
ที่ต้องดำเนินการ จำนวน 1,713 ตำบล และ ทบ. ได้จัดทำคู่มือการการเติมน้ำใต้ดินเรียบร้อยแล้ว ผลการดำเนินงาน ดังนี้ งบกลางปี 2563/64 จำนวน 696 แห่ง (ดำเนินการแล้วเสร็จ 100 %) งบกลางปี 2564/65 จำนวน 44 แห่ง (ดำเนินการแล้วเสร็จ 100 %) และงบปกติปี 2565 จำนวน 300 แห่ง (ดำเนินการแล้วเสร็จ 81 %) โดยผลการประเมินธนาคารน้ำใต้ดิน ดังนี้ 
1. ในกระบวนการเติมน้ำบาดาล เพื่อไม่ให้เกิดผลกระทบต่อคุณภาพน้ำใต้ดินในระยะยาว ได้ดำเนินการ
1.1 พิจารณาคัดเลือกพื้นที่ก่อสร้างไม่ให้อยู่ใกล้กับแหล่งปนเปื้อนของมลพิษลงสู่ชั้นน้ำบาดาล
1.2 วิเคราะห์คุณภาพน้ำก่อน - หลังการก่อสร้างระบบฯ จำนวน 1,797 ตัวอย่าง
1.3 เปรียบเทียบผลวิเคราะห์คุณภาพน้ำทั้งก่อนและหลังการก่อสร้างระบบฯ ผลปรากฏ น้ำมีคุณภาพใกล้เคียงกัน และมีคุณภาพน้ำไม่เกินเกณฑ์อนุโลมให้ใช้บริโภคตามมาตรฐานน้ำบาดาลที่จะใช้บริโภคได้ 
และไม่พบสารเคมีกำจัดศัตรูพืชในตัวอย่างน้ำ
2. จากข้อมูลผลวิเคราะห์คุณภาพน้ำ ตามข้อ 1 แสดงให้เห็นว่ายังไม่พบผลกระทบจากการดำเนินงานโครงการ
(3) ให้ อต. ปรับปรุงการคาดการณ์ปริมาณฝนให้มีความถี่มากยิ่งขึ้น เพื่อสร้างความเชื่อมั่นให้กับประชาชน 
รวมถึงวิธีการประชาสัมพันธ์และมีความถี่เพิ่มขึ้น ผลการดำเนินการ ได้ดำเนินการคาดการณ์ปริมาณฝนให้มีความถี่เพิ่มขึ้น
และประชาสัมพันธ์ให้ประชาชนทราบอย่างต่อเนื่อง ตามมาตรการรับมือฤดูฝน ปี 2565 ในมาตรการที่ 1 คาดการณ์ชี้เป้าพื้นที่เสี่ยงน้ำท่วมและฝนน้อยกว่าค่าปกติ และมาตรการที่ 4 ซ่อมแซม ปรับปรุงอาคารชลศาสตร์/ระบบระบายน้ำสถานีโทรมาตรให้พร้อมใช้งาน ซึ่งรายละเอียดการดำเนินงานนำเสนอในวาระที่ 5.1
(4) ให้ สทนช. เป็นเจ้าภาพหลักร่วมกับ กฟผ. และ ชป. ใช้กลไกคณะอนุกรรมการทรัพยากรน้ำจังหวัด
ในการปรับแผนการระบายน้ำให้สอดคล้องกับสถานการณ์ ผลการดำเนินการ ได้ดำเนินการปรับแผนการระบายน้ำ
ให้สอดคล้องกับสถานการณ์แล้ว ตามมาตรการรองรับสถานการณ์ขาดแคลนน้ำ ฤดูแล้ง ปี 2564/65 ในมาตรการที่ 4 กำหนดการจัดสรรน้ำฤดูแล้ง โดย กฟผ. ชป. และ พพ. ได้ดำเนินการร่วมกันในการกำหนดปริมาณน้ำจัดสรรในฤดูแล้ง
และแจ้งให้จังหวัดในพื้นที่และหน่วยงานที่เกี่ยวข้องรับทราบแผนเรียบร้อยแล้ว ซึ่งรายละเอียดการดำเนินงานนำเสนอในวาระที่ 4.2 
(5) ให้ สทนช. ประสาน กษ. ลงทะเบียนพื้นที่เพาะปลูกฤดูแล้งล่วงหน้า และกำหนดพื้นที่เพาะปลูกในรูปแบบแผนที่ด้วย ผลการดำเนินการ ชป. และ ทน. ได้ดำเนินการวางแผนการเพาะปลูกพืชฤดูแล้ง ปี 2565 ทั้งประเทศแล้ว 
จำนวน 11.65 ล้านไร่ ตามมาตรการรองรับสถานการณ์ขาดแคลนน้ำ ฤดูแล้ง ปี 2564/65 ในมาตรการที่ 5 วางแผนเพาะปลูกพืชฤดูแล้ง ซึ่งรายละเอียดการดำเนินงานนำเสนอในวาระที่ 4.2
(6) ให้ สทนช. ขับเคลื่อนการดำเนินการประปาหมู่บ้าน ผลการดำเนินการ สนทช. ได้บูรณาการแต่งตั้งคณะทำงานขับเคลื่อนการดำเนินงานประปาหมู่บ้านขององค์กรปกครองส่วนท้องถิ่น โดยมีรองปลัด มท. เป็นประธาน 
และมีผู้แทน สถ. ผู้แทน ทน. และผู้แทน อน. เป็นคณะทำงานและเลขานุการร่วม โดยได้มีการประชุมคณะทำงานฯ เมื่อวันที่ 15 ก.พ. 65 ที่ประชุมได้เห็นชอบคู่มือหลักเกณฑ์และมาตรฐานคุณภาพระบบประปาหมู่บ้านของ อปท. และการกำหนดแนวทางการขับเคลื่อนการดำเนินงานประปาหมู่บ้านของ อปท.
ที่ประชุมมีความคิดเห็นและข้อเสนอแนะ ขอให้หน่วยงานที่เกี่ยวข้องศึกษาความเหมาะสมในการพิจารณาก่อสร้างประตูน้ำหรืออาคารบังคับน้ำ ท้ายเขื่อนทดน้ำบางปะกงเพื่อช่วยบริหารจัดการน้ำตอนบน ซึ่งจะช่วยแก้ปัญหาตลิ่งพัง น้ำท่วมล้นตลิ่ง และป้องกันน้ำเค็มรุกล้ำ อันเป็นแนวทางในการแก้ปัญหาในระยะยาวอย่างยั่งยืน
ประธานมีข้อสั่งการ ดังนี้
1. ให้ ชป. เร่งศึกษาการบริหารจัดการน้ำทั้ง 4 ลุ่มน้ำ ได้แก่ ลุ่มน้ำเจ้าพระยา บางปะกง ท่าจีน และแม่กลอง เพื่อป้องกันน้ำเค็มรุกล้ำ 
2. ให้หน่วยงานที่เกี่ยวข้องเร่งดำเนินการเติมน้ำใต้ดิน และขยายผลการดำเนินการพร้อมสร้างการรับรู้ให้กับประชาชนอย่างต่อเนื่องและเป็นรูปธรรม
3. ให้ มท. เร่งขับเคลื่อนการดำเนินการประปาหมู่บ้านให้สามารถใช้การได้อย่างต่อเนื่อง 
มติที่ประชุม รับทราบ โดยให้ฝ่ายเลขานุการฯ ร่วมกับหน่วยงานที่เกี่ยวข้องนำความคิดเห็นและข้อเสนอแนะของที่ประชุม และข้อสั่งการของประธานไปพิจารณาดำเนินการ
	











































ชป.

ทบ.

มท.
สทนช./หน่วยงาน
ที่เกี่ยวข้อง

	๔
	เรื่องเสนอเพื่อทราบ มี 2 เรื่อง

	๔.1
	รายงานสภาพอากาศ สถานการณ์น้ำปัจจุบัน และการคาดการณ์

	
	1) สภาพอากาศ ประจำช่วงวันที่ 7 - 8 มี.ค. 65 ประเทศไทยตอนบนมีอากาศร้อน และจะมีพายุฤดูร้อนเกิดขึ้น
โดยมีลักษณะของพายุฝนฟ้าคะนอง ลมกระโชกแรง และลูกเห็บตกบางพื้นที่ 
2) สภาพฝน และการคาดการณ์ฝน ปริมาณฝนสะสม (ตั้งแต่ 1 ม.ค. – 6 มี.ค. 65) / ปริมาณฝนรวมทั้งประเทศ 128.8 ม.ม. สูงกว่าค่าปกติ 74.7 ม.ม. (ค่าปกติ 54.10 ม.ม.) การคาดการณ์ฝน (One Map) เดือน มี.ค.- ส.ค. 65 
ปีนี้จะเป็นปีที่ฝนมาเร็ว และจะตกมากในช่วง มี.ค. 65 และในช่วงเดือน มิ.ย. 65 จะเกิดฝนทิ้งช่วง และจะมีฝนตกในเดือน ก.ค. 65 
3) สถานการณ์น้ำในแหล่งน้ำ แหล่งน้ำทั่วประเทศ มีปริมาณน้ำใช้การ 29,591 ล้าน ลบ.ม. (51 %) 
แบ่งเป็น แหล่งน้ำขนาดใหญ่ ปริมาณน้ำใช้การ 23,555 ล้าน ลบ.ม. (49 %) ขนาดกลาง ปริมาณน้ำใช้การ 3,468 ล้าน ลบ.ม. (68 %) และขนาดเล็ก ปริมาณน้ำใช้การ 2,569 ล้าน ลบ.ม. (51 %)
- สภาพน้ำในแหล่งน้ำที่ต้องเฝ้าระวัง แหล่งน้ำขนาดใหญ่เฝ้าระวังน้ำน้อย สำหรับอ่างเก็บน้ำขนาดใหญ่ที่อยู่ในเกณฑ์น้ำน้อย ปริมาตรที่ต่ำกว่าเกณฑ์ควบคุมต่ำสุด (LRC) ได้แก่ แม่งัดสมบูรณ์ชล ภูมิพล และสิริกิติ์
- แผนผลการจัดสรรน้ำ ฤดูแล้งปี 25๖๔/65 อ่างเก็บน้ำขนาดใหญ่ ๓๕ แห่งข้อมูล ณ วันที่ 28 ก.พ. ๖5 
ทั้งประเทศ น้ำใช้การ ๒๔,๔๙๓ ล้าน ลบ.ม. (๕2% ของน้ำใช้การ) ผลการจัดสรรน้ำ ๗๒๖.๗ ล้าน ลบ.ม.
(แผนจัดสรรน้ำ ๗๙๖.๓ ล้าน ลบ.ม.) และระบายน้ำเพื่อรองรับน้ำหลากและควบคุมระดับน้ำในอ่างฯ ๑,๐๕๗.๗ ล้าน ลบ.ม.
- สถานการณ์น้ำเค็ม ข้อมูล ณ วันที่ 7 มี.ค. ๖5 จากการติดตามสถานการณ์ความเค็มสำหรับการอุปโภคบริโภค และการเกษตร ในแม่น้ำสายหลักทั่วประเทศ คุณภาพน้ำอยู่ในเกณฑ์ปกติ
4) สถานการณ์น้ำท่วมในภาคใต้ในช่วงที่ผ่านมา ปริมาณน้ำฝนในพื้นที่ ในห้วงปลายเดือน ก.พ. 65 ในวันที่ 25 - 28 ก.พ. 65 มีหย่อมความกดอากาศต่ำได้เคลื่อนเข้าปกคลุมประเทศมาเลเซียและภาคใต้ตอนล่าง ส่งผลให้มีฝนตกหนักถึงหนักมาก โดยมีปริมาณฝนสะสม 3 วันสุงสุด ใน จ.นราธิวาส 690 ม.ม. จ.ยะลา 579 ม.ม. และ จ.ปัตตานี 239 ม.ม.
- การบริหารจัดการน้ำ กอนช. ประกาศแจ้งเตือนสถานการณ์น้ำ เมื่อวันที่ 22 และ 25 ก.พ. 65 เพื่อให้หน่วยงานในพื้นที่เตรียมการเฝ้าระวังและป้องกันความเสียหายที่จะเกิดขึ้น และชี้เป้าพื้นที่เสี่ยงที่อาจได้รับผลกระทบจากน้ำล้นตลิ่ง กฟผ. หยุดการระบายน้ำเขื่อนบางลางเป็นการชั่วคราว ในช่วงระยะเวลาที่เร่งระบายมวลน้ำท่วมลงสู่ทะเล
เพื่อลดผลกระทบน้ำท่วม รวมทั้ง ชป. ดำเนินการแก้ไขปัญหากรณีคันกั้นประตูระบายน้ำปากคลองระบายน้ำมูโนะชำรุด เนื่องจากน้ำล้นข้ามคันดินทำให้กัดเซาะบริเวณประตูระบายน้ำฯ รวมทั้งได้ติดตั้ง เช่น เครื่องสูบน้ำ เพื่อเร่งการระบายน้ำ
ให้เร็วยิ่งขึ้น และพลเอก ประวิตร วงศ์สุวรรณ รอง นรม. ลงพื้นที่ติดตามสถานการณ์น้ำท่วมในพื้นที่ 3 จังหวัดชายแดนภาคใต้ เมื่อวันที่ 2 มี.ค. 65 พร้อมทั้งมอบนโยบายให้หน่วยงานที่เกี่ยวข้องเร่งดำเนินการสำรวจและฟื้นฟูเยียวยาความเสียหายให้กลับเข้าสู่ภาวะปกติโดยเร็ว
- พื้นที่ประสบอุทกภัยในพื้นที่ภาคใต้ ข้อมูลตั้งแต่วันที่ ๒๕ ก.พ. - 3 มี.ค. ๖๕ เกิดสถานการณ์อุทกภัยในพื้นที่ 
๗ จังหวัด รวม ๔๔ อำเภอ ๒๒๗ ตำบล ๑,๑๒๒ หมู่บ้าน ๕๙,๕๖๓ ครัวเรือน พื้นที่เกิดน้ำท่วมขัง รวม 50,949 ไร่ และสถานะการได้เข้าสู่สภาวะปกติแล้วเมื่อ 3 มี.ค. 65
- การช่วยเหลือ มท. โดยฝ่ายปกครอง กำนัน ผู้ใหญ่บ้าน ผู้นำชุมชน อาสาสมัคร จิตอาสา ระดมเครื่องจักรกล
ในพื้นที่ของทุกหน่วยงาน เร่งระบายน้ำ และเปิดทางน้ำในพื้นที่ ตลอด 24 ชั่วโมง พร้อมทั้งให้ความช่วยเหลือ
ด้านการดำรงชีพแก่ประชาชนที่ประสบภัย และ สนง.ปภ.จ. ศูนย์ ปภ.เขต ร่วมกับจังหวัด และหน่วยงานที่เกี่ยวข้องในพื้นที่ มอบถุงยังชีพ เพื่อเป็นการบรรเทาทุกข์แก่ผู้ประสบอุทกภัย และหน่วยทหารในพื้นที่ จัดกำลังพลชุดบรรเทาสาธารณภัยเคลื่อนที่เร็ว และกำลังพลจิตอาสา เข้าให้ความช่วยเหลือผู้ประสบอุทกภัย และมอบถุงยังชีพ พร้อมน้ำดื่ม ให้กับผู้ประสบภัย
5) พลเอก ประวิตร วงษ์สุวรรณ รอง นรม. ลงพื้นที่ติดตามสถานการณ์น้ำท่วม เมื่อวันที่ 2 มี.ค. 65 ในพื้นที่ 
๓ จังหวัดชายแดนภาคใต้ มีข้อสั่งการ ดังนี้
(1) ให้ สทนช. และ ศอ.บต. ประสานและบูรณาการแก้ไขปัญหาอุทกภัยและภัยแล้งให้เป็นไปตามแผนแม่บท
การบริหารจัดการทรัพยากรน้ำ ๒๐ ปี 
(2) ให้ ชป. และ ยผ. เร่งรัดและวางแผนการก่อสร้างพนังกั้นน้ำในจุดเสี่ยงอุทกภัยทั้ง ๓ จังหวัดชายแดนภาคใต้ 
ให้สามารถป้องกันอุทกภัยได้อย่างมีประสิทธิภาพ
(3) ให้ จ.นราธิวาส จ.ยะลา และ จ.ปัตตานี สร้างการรับรู้และประสานหน่วยงานที่เกี่ยวข้อง เพื่อให้เกิดความเข้าใจในการดำเนินการก่อสร้างโครงการต่าง ๆ ที่จะช่วยแก้ไขปัญหาในพื้นที่
(4) ให้ ชป. วางแผนการบริหารจัดการน้ำร่วมกับ มท. ในการเร่งระบายน้ำให้คลี่คลายโดยเร็ว 
(5) ให้ ปภ.จังหวัด และ ศอ.บต. สำรวจและช่วยเหลือประชาชนที่ได้รับความเดือดร้อนจากอุทกภัยอย่างรวดเร็ว
(6) ให้ ยผ. และ ชป. เร่งรัดดำเนินการสำรวจ ออกแบบ และก่อสร้างระบบพนังกั้นน้ำที่ยังไม่ได้ดำเนินการให้เป็นไปตามแผนงาน
(7) ให้ จ.นราธิวาส ประสานและสร้างการรับรู้แก่ภาคประชาชนในการก่อสร้างพนังกั้นน้ำในเเนวเขตแม่น้ำโก-ลก 
ให้สามารถก่อสร้างได้ตามแผนงาน
(8) ให้ สทนช. ร่วมกับหน่วยงานที่เกี่ยวข้อง เร่งรัดการก่อสร้างพนังกั้นน้ำที่ชำรุดเสียหายให้แล้วเสร็จตามแผน 
เพื่อสามารถป้องกันอุทกภัยในปีหน้าได้อย่างมีประสิทธิภาพ
อต. รายงานว่า ปริมาณฝนตกสะสมทั่วทุกภาคของประเทศไทย ตั้งแต่วันที่ 1 ม.ค. – 6 มี.ค 65 มีปริมาณฝนมากกว่าค่าปกติร้อยละ 138 โดยเฉพาะภาคใต้ฝั่งตะวันออกได้รับผลกระทบ จะมีฝนตกหนักเนื่องจากหย่อม
ความกดอากาศกำลังแรง 
- การคาดการณ์ระหว่าง มี.ค. - พ.ค. 65 ปริมาณฝนสะสมมากกว่าปกติ เฝ้าระวังพื้นที่เสี่ยงปริมาณฝนน้อยกว่าค่าปกติ
ในเดือน มิ.ย. - ก.ค. 65 อุณภูมิสูงสุดช่วงฤดูร้อนเฉลี่ย 35 °C ซึ่งอุณหภูมิสูงกว่าปี 2564 แต่อยู่ใกล้เคียงค่าปกติ
- สถานการณ์ภัยแล้ง 2564/65 คาดการณ์จังหวัดที่ได้รับผลกระทบตั้งแต่ จ.สุโขทัย ถึง จ.สุพรรณบุรี 
- สถานการณ์ปรากฏการณ์เอลนีโญ/ลานีญา ปัจจุบันเป็นปราฏการณ์ลานีญาแต่ในเดือน ก.ค. 65 จะอ่อนกำลังลงถึงปลายปีคาดการณ์ว่าจะเปลี่ยนเป็นปรากฏการณ์เอลนีโญ
สสน. รายงานว่า การคาดการณ์ระหว่าง มี.ค. – ส.ค. 65 จากปริมาณฝนคาดการณ์และผลต่างจากค่าปกติ 
One Map ในฤดูฝน ปริมาณฝนจะไม่มาก ฤดูแล้งปริมาณฝนจะมาก ทำให้การบริหารจัดการน้ำต้องระมัดระวัง
ในการเก็บกักน้ำในปี 2566
- พื้นที่เสี่ยงอุทกภัยในเดือน มี.ค. 65 จังหวัด ในพื้นที่ภาคใต้ ส่วนเดือน พ.ค. - ส.ค. 65 พบพื้นที่เสี่ยงอุทกภัย
ในภาคเหนือ และภาคตะวันออกเฉียงเหนือ 
- พื้นที่เสี่ยงภัยแล้ง (9 ก.พ. -  10 มี.ค. 65) พบบริเวณภาคเหนือ และภาคตะวันออกเฉียงเหนือตอนล่าง คาดการณ์ปริมาณฝนในเดือน มี.ค. - เม.ย. 65 จะสามารถบรรเทาสถานการณ์ในพื้นที่เสี่ยงได้
ที่ประชุมมีความเห็นและข้อเสนอแนะ ให้จังหวัดจัดทำแผนที่คาดการณ์ One Map โดยนำแผนที่ One Map
ของ ชป. ที่ได้ดำเนินการไว้แล้วทุกจังหวัด และให้เพิ่มเติมข้อมูลพื้นที่เสี่ยงการเกิดน้ำป่าไหลหลากและดินโคลนถล่ม
ในพื้นที่ลาดชันและพื้นที่เชิงเขา ของ ทน. และ ปภ. เพื่อให้คณะอนุกรรมการทรัพยากรน้ำจังหวัดนำไปใช้ในวางแผนเตรียมการในการบริหารจัดการน้ำต่อไป
ประธานมีข้อสั่งการเพิ่มเติม ให้ สทนช. จัดตั้งคณะทำงานติดตาม ประเมินผล การดำเนินงาน/ข้อสั่งการ เพื่อให้การดำเนินงานบรรลุเป้าหมายตามแผนที่กำหนด
ที่ประชุม รับทราบ ให้ฝ่ายเลขานุการฯ ร่วมกับหน่วยงานที่เกี่ยวข้องนำข้อคิดเห็นและเสนอแนะของที่ประชุม 
ไปพิจารณาดำเนินการ
	







































































สทนช.

สทนช./หน่วยงาน
ที่เกี่ยวข้อง

	๔.2
	ความก้าวหน้าผลการดำเนินงาน 9 มาตรการฤดูแล้ง ปี 2564/65

	
	ฝ่ายเลขานุการฯ รายงานต่อที่ประชุมว่า เมื่อวันที่ 29 ต.ค. 64 คณะอนุกรรมการฯ เห็นชอบมาตรการฯ ดังกล่าว และแจ้งให้หน่วยงานที่เกี่ยวข้องจัดทำแผนปฏิบัติการ วันที่ 9 ธ.ค. 64 กนช. มีมติเห็นชอบมาตรการฤดูแล้ง 
ปี 2564/65 และโครงการเพิ่มประสิทธิภาพการบริหารจัดการทรัพยากรน้ำเพื่อรองรับสถานการณ์ภัยแล้ง
และฝนทิ้งช่วง ปี 2565 และให้เสนอ ครม. ต่อไป และเมื่อวันที่ 11 ม.ค. 65 ครม. มีมติรับทราบและเห็นชอบตามที่ สทนช. เสนอ และให้ สทนช. ติดตามและประสานงานกับหน่วยงานที่เกี่ยวข้อง เพื่อเร่งรัดการดำเนินการ
ตามมาตรการฯ ให้เป็นไปตามกรอบระยะเวลาที่กำหนดและเกิดผลเป็นรูปธรรมโดยเร็ว พร้อมให้ สทนช. 
รับความเห็นของ ศธ. โดย รมช.ศธ. (คุณหญิงกัลยา โสภณพนิช) ที่เสนอเพิ่มเติม เรื่อง การส่งเสริมการบริหารจัดการน้ำชุมชนให้เหมาะสม รวมถึงเป็นการแก้ไขปัญหาการขาดแคลนน้ำในพื้นที่นอกเขตชลประทานให้มีประสิทธิภาพและเกิดความยั่งยืน ซึ่งได้พิจารณานำไปเพิ่มเติมในมาตรการที่ 2 เพื่อส่งเสริมการบริหารจัดการน้ำชุมชน
ในการบริหารจัดการใช้ประโยชน์จากน้ำและน้ำฝนในพื้นที่นอกเขตชลประทาน
ความก้าวหน้าการดำเนินงาน 9 มาตรการฤดูแล้ง ปี 2564/65 
1) เร่งเก็บกักน้ำแหล่งน้ำขนาดใหญ่ ขนาดกลาง ขนาดเล็ก และแหล่งน้ำธรรมชาติ ตั้งแต่วันที่ 1 พ.ย. 64 สามารถกักเก็บน้ำ 61,849 ล้าน ลบ.ม.
2)	 จัดหาแหล่งน้ำสำรองในพื้นที่เสี่ยงขาดแคลนน้ำลุ่มน้ำเจ้าพระยาใหญ่และกรุงเทพมหานคร จำนวน 444 แห่ง สามารถสำรองน้ำได้ 181 ล้าน ลบ.ม. และแหล่งน้ำสำรองผลิตประปาอีก 17 สาขาที่เฝ้าระวังเพิ่มเติม 82 ล้าน ลบ.ม.
3)	 ปฏิบัติการเติมน้ำ ฝล. ตั้งหน่วยปฏิบัติการ 10 หน่วย เครื่องบินพร้อมขึ้นบิน 24 ลำ ผลการขึ้นปฏิบัติการ 10 เที่ยวบิน ได้ทำการป้องกันและแก้ไขภัยแล้งพื้นที่ได้รับประโยชน์ 0.8 ล้านไร่ และเติมน้ำต้นทุนให้อ่างฯ 0.2 ล้าน ลบ.ม.
4)	 กำหนดการจัดสรรน้ำฤดูแล้ง ได้มีการจัดทำแผนจัดสรรน้ำทั้งประเทศ จำนวน 16,678 ล้าน ลบ.ม. จัดสรรน้ำแล้ว 11,015 ล้าน ลบ.ม. (66 %) 
5)	 วางแผนเพาะปลูกพืชในช่วงฤดูแล้ง แผนเพาะปลูกพืชฤดูแล้ง จำนวน 11.65 ล้านไร่ เพาะปลูกแล้ว 12.24 ล้านไร่ (105%) นารอบที่ 2 ที่เก็บเกี่ยวแล้ว 0.53 ล้านไร่ ขึ้นทะเบียนการเพาะปลูกนารอบที่ 2 ฤดูแล้ง ปี 2564/65 ทั้งประเทศ 296,060 ครัวเรือน 4,808,256 ไร่
6) เตรียมน้ำสำรองสำหรับพื้นที่ลุ่มต่ำ ชป. เก็บน้ำหลากช่วงฤดูฝน ปี 2564 มาใช้สำหรับการเตรียมแปลง
ในพื้นที่ลุ่มต่ำ 11 ทุ่ง 1,388 ล้าน ลบ.ม.
7) เฝ้าระวังคุณภาพน้ำ แม่น้ำสายหลักทั่วประเทศ คุณภาพน้ำอยู่ในเกณฑ์ปกติ เฝ้าระวังน้ำเค็มรุก 4 ลำน้ำหลัก
อยู่ในเกณฑ์ปกติ
8) ติดตามและประเมินผล กษ. ร่วมกับ สทอภ. และ สทนช. ได้ร่วมกันดำเนินอย่างต่อเนื่องเป็นรายสัปดาห์ 
และรายเดือน โดยมีการพัฒนาระบบติดตามสถานการณ์ภัยพิบัติและการเพาะปลูกพืชฤดูแล้ง ปี 2564/65
9)	 ประชาสัมพันธ์ สร้างการรับรู้สถานการณ์น้ำตั้งแต่วันที่ 1 พ.ย. 64 ถึงปัจจุบัน จำนวน 1,053 ครั้ง
สถานการณ์บริหารจัดการทรัพยากรน้ำและพื้นที่เฝ้าระวังเสี่ยงภาวะน้ำแล้ง ฤดูแล้ง ปี 2564/65
1) สถานการณ์พื้นที่เพาะปลูก (ข้อมูล ณ วันที่ 9 มี.ค. 65)
- พื้นที่เพาะปลูกทั้งประเทศ เพาะปลูกแล้ว 12.24 ล้านไร่ (แผน 11.65 ล้านไร่) ประกอบด้วย ในเขตชลประทาน 8.13 ล้านไร่ (แผน 6.95 ล้านไร่) นอกเขตชลประทาน 4.11 ล้านไร่ (แผน 4.70 ล้านไร่) ในพื้นที่ลุ่มต่ำ 11 ทุ่ง พื้นที่เพาะปลูกนารอบที่ 2 (นาปรัง) มีการเพาะปลูกแล้ว 1.10 ล้านไร่ คิดเป็นร้อยละ 90 ของแผน (แผน 1.22 ล้านไร่) ปลูกเกือบเต็มพื้นที่
2) สถานการณ์พื้นที่เฝ้าระวังเสี่ยงภาวะน้ำแล้ง ฤดูแล้ง ปี 2564/65 
- ด้านอุปโภค-บริโภค  ในเขต กปภ. 44 สาขา 32 จังหวัด ยังไม่มีสถานการณ์ขาดแคลนน้ำในพื้นที่ นอกเขต กปภ. (ประปาท้องถิ่น) 25 ตำบล 9 อำเภอ 5 จังหวัด พบว่า มีน้ำไม่เพียงพอในพื้นที่ 1 จังหวัด (ข้อมูล ณ วันที่ 3 มี.ค. 65)  
- ด้านการเกษตร นารอบที่ 2 (นาปรัง) (ข้อมูล 2 มี.ค. 65) ทน. ได้มีการประเมินพื้นที่เฝ้าระวังเพิ่มขึ้นจาก 
64 ตำบล 28 อำเภอ 11 จังหวัด เป็น 74 ตำบล 29 อำเภอ 12 จังหวัด มีพื้นที่ปลูกนารอบที่ 2 แล้ว 814,652 ไร่ โดยพื้นที่เฝ้าระวังดังกล่าว ปลูกเกินแผนแล้ว 8 จังหวัด (15 อำเภอ 25 ตำบล) 107,413 ไร่ จากการประเมินสถานการณ์น้ำคงเพียงพอต่อการเพาะปลูกในพื้นที่ดังกล่าว
- ด้านคุณภาพน้ำ 4 แม่น้ำสายหลัก ในเขตบริการ กปน. ในพื้นที่กรุงเทพ และ จ.สมุทรปราการ และในเขตบริการ กปภ. พื้นที่เฝ้าระวังด้านคุณภาพน้ำ (ความเค็ม) จำนวน 5 สาขา 3 จังหวัด อยู่ในเกณฑ์ปกติ (ข้อมูล ณ วันที่ 3 มี.ค. 65)
3) แผนและผลการจัดสรรน้ำ ฤดูแล้ง ปี 2564/65 (ข้อมูล ณ วันที่ 1 พ.ย. 64 – 10 มี.ค. 65)
- ทั้งประเทศ อ่างฯ 35 แห่ง แผนจัดสรรน้ำทั้งฤดูแล้ง 16,677 ล้าน ลบ.ม. พบว่า แผนจัดสรรน้ำสะสม 11,256 ล้าน ลบ.ม. ผลจัดสรรน้ำสะสม 11,014 ล้าน ลบ.ม. (น้อยกว่าแผนสะสม 241 ล้าน ลบ.ม.) คิดเป็นร้อยละ 65 ของแผนทั้งฤดู โดยมีอ่างฯ ที่จัดสรรน้ำมากกว่าแผนแล้ว 15 แห่ง
4) คาดการณ์ปริมาณน้ำใช้การ 35 อ่างฯใหญ่ ณ วันที่ 1 พ.ค. 65 (ช่วงต้นฤดูฝน ปี 2565) 
ซึ่งนำข้อมูลฝนคาดการณ์รายเดือน (One Map) มาร่วมวิเคราะห์ (คาดการณ์ ณ เดือน มี.ค. 65) พบว่า ณ วันที่ 
1 พ.ค. 65 จะมีปริมาณน้ำใช้การ จำนวน 18,623 ล้าน ลบ.ม. โดยมีมากกว่าปริมาณน้ำใช้การ 1 พ.ค. 64 จำนวน 8,289 ล้าน ลบ.ม. โดยการวิเคราะห์อ่างฯ ที่มีแนวโน้มที่เสี่ยงน้ำน้อย ณ วันที่ 1 พ.ค. 65 โดยใช้เกณฑ์ปฏิบัติการอ่างเก็บน้ำ (Rule Curve) ซึ่งเมื่อพิจารณาปริมาณน้ำต่ำกว่าเกณฑ์ปฏิบัติการอ่างเก็บน้ำกักเก็บต่ำสุด (Lower Rule Curve, LRC) แล้วคาดว่าจะมีอ่างฯ 5 แห่ง อยู่ในเกณฑ์เฝ้าระวังน้ำน้อย ได้แก่ อ่างฯ แม่งัดสมบูรณ์ชล 
ภูมิพล กิ่วลม สิริกิติ์ และนฤบดินทรจินดา
ความเห็นฝ่ายเลขานุการ
ตามมติ ครม. เมื่อวันที่ 11 ม.ค. 65 สทนช. นำความเห็นตามมติ ครม. โดยเพิ่มเติมในมาตรการที่ 2 และมอบหมายให้หน่วยงานดำเนินการ ดังนี้
1. ให้หน่วยงานที่เกี่ยวข้องประชาสัมพันธ์ชะลอการเพาะปลูกจนกว่าจะเข้าสู่ฤดูฝน เพื่อไม่ให้ส่งผลกระทบ
ต่อปริมาณน้ำสำรองต้นฤดูฝน ปี 2565
2. ให้หน่วยงานที่เกี่ยวข้องเฝ้าระวังการรุกล้ำน้ำเค็มและวางแผนการแก้ไขหากเกิดผลกระทบ
3. ในพื้นที่ขาดแคลนน้ำอุปโภคบริโภคนอกเขต กปภ. ให้หน่วยงานระดับพื้นที่ (ปภ. ชป. ทน. ทบ.) สนับสนุน
เมื่อมีการร้องขอ
4. ให้หน่วยงานที่เกี่ยวข้อง ติดตามเฝ้าระวังสถานการณ์จนถึงสิ้นฤดูแล้งต่อเนื่องต้นฤดูฝน
ที่ประชุมมีความเห็นและข้อเสนอแนะ ขอให้หน่วยงานให้ความสำคัญด้านความต้องการใช้น้ำ (Demand Side) การบริหารจัดการน้ำเพื่อลดการสูญเสียน้ำในระบบ
ประธานมีข้อสั่งการเพิ่มเติม 
1. ให้ กปภ. และ กปน. เร่งดำเนินการแก้ไขปัญหาเรื่องน้ำที่สูญเสียในระบบท่อด้วย
2. ให้ สทนช. ถอดบทเรียนในการบริหารจัดการน้ำที่ผ่านมา เช่น การเพาะปลูกข้าวเกินแผนที่เกิดขึ้นในฤดูแล้งทุกปี โดยเฉพาะภาคกลางที่ยังควบคุมไม่ได้ ให้ปรับปรุงวางแผนให้ทันในฤดูแล้งถัดไป โดยให้ กษ. ควบคุมและกำหนดแผนการเพาะปลูก โดยให้พิจารณาปลูกพืชที่ใช้น้ำน้อยเป็นหลัก และให้ทุกหน่วยงานประชาสัมพันธ์ สร้างการรับรู้ให้กับทุกภาคส่วนอย่างต่อเนื่อง
มติที่ประชุม รับทราบ ให้หน่วยงานที่เกี่ยวข้องดำเนินการตามที่ฝ่ายเลขานุการฯ เสนอ และให้ฝ่ายเลขานุการฯ ร่วมกับหน่วยงานที่เกี่ยวข้องนำข้อคิดเห็นและเสนอแนะของที่ประชุม และข้อสั่งการของประธานไปพิจารณาดำเนินการ
	


































































กปน./กปภ.
กษ./สทนช.



กษ./สทนช. ปภ./ชป./ทน./ทบ./กปน./กปภ.

	เรื่องเสนอเพื่อพิจารณา มี 3 เรื่อง

	5.1
	(ร่าง) มาตรการรับมือฤดูฝน ปี 2565

	
	ฝ่ายเลขานุการฯ รายงานต่อที่ประชุมว่า จากการประชุม กนช. ครั้งที่ 4/2564 เมื่อวันที่ 9 ธ.ค. 64 มีมติให้ปรับระยะเวลาการเตรียมการบริหารจัดการน้ำและกำหนดมาตรการรับมือฤดูฝน ปี 2565 ให้แล้วเสร็จภายในเดือน ก.พ. 65 
และเมื่อวันที่ 18 ม.ค. 65 สทนช. ได้จัดประชุมถอดบทเรียนการบริหารจัดการน้ำฤดูฝนปี 2564 ร่วมกับหน่วยงาน
ที่เกี่ยวข้อง และได้บูรณาการทุกหน่วยงานกำหนดมาตรการรับมือฤดูฝน ปี 2565 และเมื่อวันที่ 1 ก.พ. 65 
ที่ประชุมคณะทำงานด้านบริหารจัดการน้ำ ครั้งที่ 1/2565 มีมติเห็นชอบ (ร่าง) มาตรการรับมือฤดูฝน ปี 2565 เสนอคณะอนุกรรมการอำนวยการด้านการบริหารจัดการทรัพยากรน้ำเห็นชอบต่อไป ซึ่งประกอบด้วย 13 มาตรการ ดังนี้
-	มาตรการ 1 คาดการณ์ชี้เป้าพื้นที่เสี่ยงน้ำท่วมและฝนน้อยกว่าค่าปกติ (มี.ค. 65 เป็นต้นไป)
-	มาตรการ 2 การบริหารจัดการน้ำพื้นที่ลุ่มต่ำเพื่อรองรับน้ำหลาก (ภายใน ส.ค. 65)
-	มาตรการ 3 ทบทวน ปรับปรุงเกณฑ์บริหารจัดการน้ำในแหล่งน้ำขนาดใหญ่-กลาง และเขื่อนระบายน้ำ (ภายใน เม.ย. 65)
-	มาตรการ 4 ซ่อมแซม ปรับปรุงอาคารชลศาสตร์/ ระบบระบายน้ำสถานีโทรมาตรให้พร้อมใช้งาน (ภายใน ก.ค. 65)
-	มาตรการ 5 ปรับปรุง แก้ไขสิ่งกีดขวางทางน้ำ (ภายใน ก.ค. 65)
-	มาตรการ 6 ขุดลอกคูคลองและกำจัดผักตบชวา (ภายใน ก.ค. 65)
-	มาตรการ 7 เตรียมพร้อม/วางแผนเครื่องจักร เครื่องมือ ประจำพื้นที่เสี่ยงน้ำท่วมและฝนน้อยกว่าค่าปกติ (ภายใน ก.ค. 65)
-	มาตรการ 8 เพิ่มประสิทธิภาพการใช้น้ำและปรับปรุงวิธีการส่งน้ำ (ก่อนฤดูฝน - ตลอดช่วงฤดูฝน)
-	มาตรการ 9 ตรวจความมั่นคงปลอดภัยคัน/ทำนบ/พนังกั้นน้ำ (ก่อนฤดูฝน - ตลอดช่วงฤดูฝน)
-	มาตรการ 10 จัดเตรียมพื้นที่อพยพและซักซ้อมแผนเผชิญเหตุ (ภายใน พ.ค. 65)
-	มาตรการ 11 ตั้งศูนย์ส่วนหน้าก่อนเกิดภัย (ตลอดช่วงฤดูฝน)
-	มาตรการ 12 การสร้างการรับรู้และประชาสัมพันธ์ (ก่อนฤดูฝน - ตลอดช่วงฤดูฝน)
-	มาตรการ 13 ติดตามประเมินผล  ปรับมาตรการให้สอดคล้องกับสถานการณ์ภัย (ตลอดช่วงฤดูฝน)
โดยมาตรการที่เพิ่มเติมจากครั้งที่แล้ว ได้แก่ มาตรการที่ 9 มาตรการที่ 10 และมาตรการที่ 11 และในส่วนของมาตรการที่ 6 การขุดลอกและการกำจัดผักตบชวา วว. ได้เสนอแนวทางการนำงานวิจัยเชิงปฏิบัติการกำจัดผักตบชวาด้วยจุลินทรีย์ชีวภาพโดยการใช้สารสกัดจากสมุนไพรธรรมชาติ ซึ่งเป็นอีกหนึ่งทางเลือกในการกำจัดผักตบชวา
อย่างยั่งยืนต่อไป รายละเอียดจะนำเสนอในวาระที่ 5.3
	ทั้งนี้ เพื่อให้สอดคล้องกับการดำเนินการตาม (ร่าง) มาตรการรับมือฤดูฝน ปี 2565 จำนวน 13 มาตรการเป็นไปอย่างมีประสิทธิภาพและประสิทธิผล สทนช. บูรณาการโครงการเพิ่มประสิทธิภาพการบริหารจัดการทรัพยากรน้ำในช่วงฤดูฝน ปี 2565 และการเก็บกักน้ำเพื่อฤดูแล้ง ปี 2565/2566 เพื่อขอรับการสนับสนุนงบประมาณ 
โดย สทนช. จะได้ประสานแจ้งหน่วยงานที่เกี่ยวข้องจัดทำแผนปฏิบัติการที่มีความจำเป็นเร่งด่วนที่จำเป็น
ต้องดำเนินการให้แล้วเสร็จและสอดคล้องกับ (ร่าง) มาตรการดังกล่าว โดยมีระยะเวลาดำเนินการ 120 วัน
นับตั้งแต่ได้รับการจัดสรรงบประมาณ
ความเห็นฝ่ายเลขานุการ 
เห็นควรเสนอ (ร่าง) มาตรการรับมือฤดูฝน ปี 2565 และเห็นควรให้ สทนช. เป็นหน่วยงานบูรณาการโครงการ
เพิ่มประสิทธิภาพการบริหารจัดการทรัพยากรน้ำในช่วงฤดูฝน ปี 2565 และการกักเก็บน้ำเพื่อฤดูแล้ง ปี ๒๕๖5/๒๕๖6 เสนอ กนช. และ ครม. ต่อไป และมอบหมายให้หน่วยงานที่เกี่ยวข้องจัดทำแผนปฏิบัติการให้สอดคล้องกับมาตรการดังกล่าว
ที่ประชุมมีความเห็นและข้อเสนอแนะ ดังนี้
1. ขอให้เร่งดำเนินการกำหนดหลักเกณฑ์การใช้พื้นที่ลุ่มต่ำเป็นพื้นที่รับน้ำนอง และการจ่ายค่าทดแทน
หรือค่าชดเชยความเสียหาย ในมาตรการที่ 2 การบริหารจัดการน้ำพื้นที่ลุ่มต่ำเพื่อรองรับน้ำหลาก
ให้ทันภายในเดือน ส.ค. 65 
2. ให้ สทนช. บูรณาการร่วมกับ มท. ในการจัดเตรียมพื้นที่อพยพและซักซ้อมแผนเผชิญเหตุ โดยให้ดำเนินการเชื่อมโยงกันให้เป็นไปตาม พ.ร.บ.ป้องกันและบรรเทาสาธารณภัย พ.ศ. 2550 และให้คณะอนุกรรมการ
ทรัพยากรน้ำจังหวัดประสานบูรณาการร่วมกับ ปภ. จังหวัด เลือกพื้นที่ที่มีความเสี่ยงในการเกิดอุทกภัย
พร้อมทั้งจัดทำแผนบริหารจัดการอุทกภัยในพื้นที่ด้วย
3. มาตรการ 6 ขุดลอกคูคลองและกำจัดผักตบชวา ขอให้เพิ่ม วว. และ สทนช. เป็นหน่วยงานรับผิดชอบ 
เพื่อเป็นการนำงานวิจัยเชิงปฏิบัติการกำจัดผักตบชวาขยายผลไปสู่การปฏิบัติต่อไป
ประธานมีสั่งการ ให้ สทนช. กำหนดกรอบเวลาการดำเนินการในแต่ละมาตรการและกิจกรรมให้ชัดเจน 
พร้อมทั้งติดตาม รวบรวม สรุปความก้าวหน้าและผลการดำเนินงานก่อนถึงฤดูฝน เพื่อแจ้งหน่วยงาน คณะกรรมการลุ่มน้ำ คณะอนุกรรมการทรัพยากรน้ำจังหวัด และประชาชนทราบด้วย
มติที่ประชุม เห็นชอบมาตรการรับมือฤดูฝน ปี 2565 เพื่อเสนอ กนช. และ ครม. ต่อไป โดยให้หน่วยงาน
ที่เกี่ยวข้องดำเนินการตามที่ฝ่ายเลขานุการฯ เสนอ และให้ฝ่ายเลขานุการฯ ร่วมกับหน่วยงานที่เกี่ยวข้อง
นำข้อคิดเห็นและข้อเสนอแนะของที่ประชุมและข้อสั่งการของประธานไปพิจารณาดำเนินการ 
	





































กษ./ชป./สทนช.

สทนช./มท./ปภ./หน่วยงาน
ที่เกี่ยวข้อง
วว./สทนช.

สทนช.


สทนช./หน่วยงาน
ที่เกี่ยวข้อง

	5.2
	การปรับปฏิทินการบริหารจัดการทรัพยากรน้ำ

	
	ฝ่ายเลขานุการฯ รายงานขั้นตอนการดำเนินการทบทวนและปรับปฏิทินการบริหารจัดการทรัพยากรน้ำ 
โดยปฏิทินการบริหารน้ำฯ ได้เริ่มใช้เป็นกรอบการดำเนินงานตั้งแต่ช่วงปลายปี 2561 ซึ่งได้รับความเห็นชอบ
จากคณะอนุกรรมการวิเคราะห์ติดตามสถานการณ์และการบริหารจัดการทรัพยากรน้ำ ภายใต้ กนช. ในขณะนั้น ต่อมา เมื่อวันที่ 29 ต.ค. 64 ในคราวการประชุมคณะอนุกรรมการฯ สทนช. เสนอความก้าวหน้าผลการดำเนินงาน 10 มาตรการการรับมือฤดูฝนปี 2564 และปัญหาอุปสรรคในการดำเนินงาน พร้อมทั้งเสนอความเห็นในช่วงฤดูฝน
ปี 2565 ว่าควรมีการเตรียมความพร้อม และกำหนดมาตรการฤดูฝนในช่วง ก.พ. 65 เพื่อเป็นการเตรียมพร้อม
และดำเนินการในส่วนที่เกี่ยวข้อง ก่อนที่จะเข้าสู่ฤดูฝนในช่วง พ.ค. 65 ช่วง พ.ย. -  ธ.ค. 2564 สทนช. ได้ดำเนินการปรับปฏิทินฯ ช่วงฤดูฝนและฤดูแล้งให้สอดคล้องกับสถานการณ์ และเดือน ม.ค. 65 มีหนังสือแจ้งให้หน่วยงาน
ที่เกี่ยวข้อง จำนวน 33 หน่วยงาน (5 กระทรวง 28 กรม/สำนักงาน) ให้ตรวจสอบและให้ข้อคิดเห็นปฏิทินฯ ฉบับปรับปรุง 
(มีการตอบกลับมา 9 หน่วยงาน) เมื่อวันที่ 1 ก.พ. 65 เสนอ ปฏิทินฯ ฉบับปรับปรุง และข้อคิดเห็นจากหน่วยงาน 
ต่อคณะทำงานบริหารจัดการน้ำ ภายใต้ กอนช. ซึ่งมีมติรับทราบปฏิทินฯ ฉบับปรับปรุง พร้อมทั้งให้รับข้อสังเกต
ของ กห. และ ชป. ไปพิจารณา เพื่อเสนอต่อคณะอนุกรรมการอำนวยการด้านการบริหารจัดการทรัยากรน้ำ 
และ กนช. ให้ความเห็นชอบ และมอบหมายหน่วยงานใช้เป็นกรอบการดำเนินงานในฤดูฝนและฤดูแล้งต่อไป 
สรุปประเด็นสำคัญในการทบทวนและปรับปรุง ได้ดังนี้
ช่วงฤดูฝน
1) ทบทวนและปรับขั้นตอน กิจกรรม
- ช่วงเตรียมการและการสร้างการรับรู้/ก่อนฤดู เพิ่มเติมขั้นตอน/กิจกรรม การจัดทำแผนการซ่อมแซมเครื่องมือ
และสิ่งก่อสร้างให้พร้อมใช้งานในช่วงฤดูฝน เสนอร่างมาตรการรองรับสถานการณ์น้ำหลาก พร้อมทั้ง เสนอ ครม. 
เพื่อทราบมาตรการและมอบแนวทางปฏิบัติให้หน่วยงานที่เกี่ยวข้องจัดทำแผนปฏิบัติการ
- ช่วงการวิเคราะห์ คาดการณ์ และติดตามสถานการณ์/ระหว่างฤดู เพิ่มการจัดตั้งศูนย์ส่วนหน้ารายภาค
เตรียมพร้อมรับสถานการณ์ระดับพื้นที่ และซักซ้อมการดำเนินการตามแผนเผชิญเหตุ
- ช่วงการประเมินผลเมื่อสิ้นสุดฤดูกาล (สิ้นสุดฤดู) การสรุปเสนอ กนช. และ ครม. ทราบ พร้อมทั้งถอดบทเรียน
การดำเนินงานสำหรับเป็นกรอบในการแก้ปัญหาในฤดูกาลถัดไป
2) ปรับเปลี่ยนช่วงเวลา ปรับช่วงเวลาเตรียมการและการสร้างการรับรู้ก่อนฤดูฝนให้เร็วขึ้น (จากเดือน มี.ค.- เม.ย. เป็นเดือน พ.ย. - เม.ย. ของปีถัดไป) รับมือฤดูฝนเร็วขึ้น
3) ปรับเปลี่ยนและเพิ่มเติมคณะทำงาน/หน่วยงานที่เกี่ยวข้อง เพิ่มโดยเฉพาะ กอนช. คณะทำงานภายใต้ กอนช. 
ที่มีคำสั่งจัดตั้งเมื่อ 10 ม.ค. 63 เพื่ออำนวยการ บริหารจัดการ ตลอดจนพิจารณาระดับความรุนแรงสถานการณ์
ภาวะวิกฤติน้ำ ร่วมกับหน่วยงานที่เกี่ยวข้อง รวมถึงคณะอนุกรรมการและคณะทำงานภายใต้ กนช. เป็นหน่วยงานรับผิดชอบเพิ่มเติม และคณะอนุกรรมการทรัพยากรน้ำจังหวัด และหน่วยงานรับผิดชอบเพิ่มเติมระดับพื้นที่


เหตุผลของการทบทวน และปรับปรุง
1. ปรับการกำหนดมาตรการรับมือฤดูฝนให้เร็วขึ้น เพื่อให้หน่วยงานที่เกี่ยวข้องนำไปจัดทำแผนปฏิบัติการรับมือได้เร็วขึ้น ส่งผลให้มีการเตรียมการเชิงป้องกันได้ดี
2. มอบหมายคณะทำงานที่เกี่ยวข้องให้ชัดเจนครบถ้วนและสอดคล้องกับแผนการดำเนินการ
ช่วงฤดูแล้ง
1) ทบทวนและปรับขั้นตอน กิจกรรม
- ช่วงเตรียมการและการสร้างการรับรู้/ก่อนฤดู เพิ่มเติมขั้นตอน/กิจกรรม ความต้องการใช้น้ำสำรองต้นฤดูฝน (กรณี
ฝนทิ้งช่วง) ปรับจากกิจกรรมการวิเคราะห์สมดุลน้ำ (รายตำบล) เป็นการเตรียมการด้านบริหารจัดการด้านทรัพยากรน้ำ จังหวัด/ลุ่มน้ำ/กลุ่มลุ่มน้ำ/ประเทศ และเพิ่มการเสนอ ครม. เพื่อทราบมาตรการและมอบแนวทางปฏิบัติให้หน่วยงานที่เกี่ยวข้องจัดทำแผนปฏิบัติการ
- ช่วงการวิเคราะห์ คาดการณ์ และติดตามสถานการณ์/ระหว่างฤดู การติดตาม วิเคราะห์ และประเมินสถานการณ์ พร้อมทั้งติดตามเฝ้าระวังพื้นที่เสี่ยงภัยแล้งอย่างต่อเนื่อง  
- ช่วงการประเมินผลเมื่อสิ้นสุดฤดูกาล (สิ้นสุดฤดู) การสรุปเสนอ กนช. และ ครม. ทราบ พร้อมทั้งถอดบทเรียน
การดำเนินงานสำหรับเป็นกรอบในการแก้ปัญหาในฤดูกาลถัดไป เช่นเดียวกับปฏิทินฯ ฤดูฝน
2) ปรับเปลี่ยนช่วงเวลา ช่วงเวลาเตรียมการและการสร้างการรับรู้ (จากเดือน ก.ย.- ต.ค. เป็นเดือน ก.ย. - ธ.ค.) 
ขยายช่วงเวลาในการประชาสัมพันธ์สร้างการรับรู้ให้ทุกภาคส่วนเพิ่มขึ้น
3) ปรับเปลี่ยนและเพิ่มเติมคณะทำงาน/หน่วยงานที่เกี่ยวข้องเช่นเดียวกับปฏิทินฯ ฤดูฝน
เหตุผลของการทบทวน และปรับปรุง
1. ปรับและเพิ่มเติมกิจกรรมเพื่อให้หน่วยงานที่เกี่ยวข้องมีความชัดเจนในการนำไปปฏิบัติยิ่งขึ้น
2. ปรับช่วงเวลาให้สอดคล้องกับสถานการณ์ และเน้นประชาสัมพันธ์สร้างการรับรู้
3. มอบหมายคณะทำงานที่เกี่ยวข้องให้ชัดเจนครบถ้วนและสอดคล้องกับแผนการดำเนินการ เช่นเดียวกับปฏิทินฯ 
ฤดูฝน ฉบับปรับปรุง
ช่วงเวลาที่ใช้เป็นกรอบเวลาในการดำเนินงาน ของปฏิทินฯ
ประกอบด้วย 2 ช่วงเวลา คือ ฤดูฝน และฤดูแล้ง ช่วงฤดูฝน เริ่มเดือน พ.ค. สิ้นสุด ต.ค. ช่วงฤดูแล้ง เริ่ม เดือน พ.ย. สิ้นสุด เม.ย. ของปีถัดไป โดยจะดำเนินการเช่นนี้ทุกภาค ของประเทศไทย ยกเว้น พื้นที่ภาคใต้ฝั่งตะวันออก 
ที่จะแตกต่างจากภาคอื่นๆ ช่วงฤดูฝน เริ่ม ก.ย. สิ้นสุด ก.พ. ของปีถัดไป ช่วงฤดูแล้ง เริ่ม มี.ค. สิ้นสุด ส.ค.  
ความเห็นฝ่ายเลขานุการ
เห็นควรมอบหมายให้ สทนช. เป็นหน่วยงานหลักในการบูรณาการร่วมกับหน่วยงานที่เกี่ยวข้องดำเนินงาน
ตามปฏิทินการบริหารจัดการทรัพยากรน้ำที่กำหนด เพื่อเป็นกรอบแนวทางให้หน่วยงานร่วมกันบริหารจัดการทรัพยากรน้ำช่วงฤดูฝนและฤดูแล้งอย่างมีประสิทธิภาพและทันต่อสถานการณ์
ประธานมีข้อสั่งการเพิ่มเติม ให้ สทนช. และหน่วยงานที่เกี่ยวข้องพิจารณาปฏิทินการบริหารจัดการทรัพยากรน้ำ
ให้ครอบคลุมกับทุกภาค โดยเฉพาะภาคใต้ และกำหนดกรอบเวลาให้ชัดเจน เพื่อให้ทุกหน่วยงานสามารถปฏิบัติได้ในทิศทางเดียวกัน
มติที่ประชุม เห็นชอบ ดังนี้
1. รับทราบการดำเนินงานการทบทวนและปรับปรุงปฏิทินการบริหารจัดการทรัพยากรน้ำ
2. เห็นชอบปฏิทินการบริหารจัดการทรัพยากรน้ำ ฉบับปรับปรุง และเสนอต่อ กนช. ต่อไป โดยให้หน่วยงาน
ที่เกี่ยวข้องดำเนินการตามที่ฝ่ายเลขานุการฯ เสนอ และให้ฝ่ายเลขานุการฯ ร่วมกับหน่วยงานที่เกี่ยวข้อง
นำข้อคิดเห็นและข้อเสนอแนะของที่ประชุมและข้อสั่งการของประธานไปพิจารณาดำเนินการ
3. ให้ สทนช. เป็นหน่วยงานหลักในการบูรณาการร่วมกับหน่วยงานที่เกี่ยวข้องดำเนินงานตามปฏิทินการบริหารจัดการทรัพยากรน้ำ เพื่อเป็นกรอบแนวทางให้หน่วยงานร่วมกันบริหารจัดการทรัพยากรน้ำช่วงฤดูฝนและฤดูแล้งอย่างมีประสิทธิภาพและทันต่อสถานการณ์


	

























































สทนช.


สทนช.





สทนช./หน่วยงาน
ที่เกี่ยวข้อง

	5.3
	แนวทางการนำงานวิจัยเชิงปฏิบัติการกำจัดผักตบชวาของสถาบันเทคโนโลยีพระจอมเกล้าเจ้าคุณทหารลาดกระบัง
ร่วมกับสถาบันวิจัยวิทยาศาสตร์และเทคโนโลยีแห่งประเทศไทย เพื่อนำไปทดลองปฏิบัติงานจริงในช่วงฤดูฝนปี 2565

	
	สถาบันเทคโนโลยีพระจอมเกล้าเจ้าคุณทหารลาดกระบัง และสถาบันวิจัยวิทยาศาสตร์และเทคโนโลยีแห่งประเทศไทย ได้ทำงานวิจัยกำจัดผักตบชวาด้วยจุลินทรีย์ชีวภาพโดยการใช้สารสกัดจากสมุนไพรธรรมชาติ
สรุปผลการวิจัย
1. สภาพผักตบชวา เมื่อมีการฉีดพ่นสารสกัดชีวภาพ ซากผักตบชวาจะเน่าเปื่อย และจมลงท้องลำน้ำ
ภายในระยะเวลา 30 วัน 
2. การตรวจสอบคุณภาพน้ำอยู่ในเกณฑ์มาตรฐาน (มีค่าไม่เกินมาตรฐานคุณภาพแหล่งน้ำผิวดิน ไม่เกินกว่า 100 มิลลิกรัม/ลิตร)
3. ผลการวิเคราะห์สารปนเปื้อนตัวอย่างสัตว์น้ำไม่เกินค่ามาตรฐานอาหารตามประกาศกระกระทรวงสาธารณสุข ฉบับที่ 98 
-แนวทางการนำงานวิจัยเชิงปฏิบัติการกำจัดผักตบชวาไปทดลองปฏิบัติงานจริงในช่วงฤดูฝนปี 2565 
1. กำหนดให้การกำจัดผักตบชวาโดยการฉีดสารสกัดพืชสมุนไพรเป็นหนึ่งในวิธีการกำจัดผักตบชวาของมาตรการฤดูฝน ปี 2565
2. กำหนดพื้นที่สำหรับทดลองเพื่อตรวจสอบประสิทธิภาพของการใช้สารสกัดสมุนไพรกำจัดผักตบชวา
3. มอบหมายให้ สทนช. ร่วมกับ ยผ. ชป. จท. อบจ.ที่เกี่ยวข้อง บูรณาการวิจัยเชิงปฏิบัติการ เพื่อทดสอบประสิทธิภาพการใช้งานจริง และรายงานผลการดำเนินการให้คณะอนุกรรมการอำนวยการด้านการบริหารจัดการทรัพยากรน้ำทราบเป็นระยะต่อไป
ประโยชน์ที่คาดว่าจะได้รับ
จากการดำเนินงานกำจัดผักตบชวาจะสามารถเพิ่มการจ้างแรงงาน และช่วยส่งเสริมอาชีพในท้องถิ่น และส่งเสริมรายได้ของชุมชน รวมทั้งนำผักตบชวาไปผลิตปุ๋ย และสามารถพัฒนาเป็นแหล่งท่องเที่ยว เกิดความยั่งยืนต่อไป
ความเห็นฝ่ายเลขานุการ
การกำจัดผักตบชวาในช่วงที่ผ่านมาใช้เครื่องจักรกลในการกำจัดผักตบชวาเป็นหลักและยังไม่สามารถกำจัดได้อย่างยั่งยืน 
แต่การกำจัดผักตบชวาโดยการฉีดสารสกัดพืชสมุนไพรเป็นการกำจัดถึงขั้นเมล็ดที่จะแพร่พันธุ์ ซี่งเป็นการกำจัดผักตบชวาที่มีประสิทธิภาพมากขึ้น จึงเห็นควรนำแนวทางการนำงานวิจัยเชิงปฏิบัติการกำจัดผักตบชวาของสถาบันเทคโนโลยีพระจอมเกล้าเจ้าคุณทหารลาดกระบังร่วมกับสถาบันวิจัยวิทยาศาสตร์และเทคโนโลยีแห่งประเทศไทย 
เพื่อขยายผลในการกำจัดผักตบชวาอย่างยั่งยืนไปสู่การปฏิบัติในพื้นที่ที่เหมาะสมต่อไป
ประธานมีข้อสั่งการเพิ่มเติม
1. ให้ สทนช. บูรณาการร่วมกับ วว. ในการกำหนดพื้นที่ทดลอง และให้ สทนช. พิจารณาหาแหล่งงบประมาณ
ในการดำเนินการโดยประสานกับ สงป. ต่อไป
2. ให้ขับเคลื่อนงานวิจัยเชิงปฏิบัติการการกำจัดผักตบชวามาทดลองใช้งานได้จริง เพื่อเป็นอีกหนึ่งเครื่องมือสำหรับเตรียมการรับมือฤดูฝนต่อไป
มติที่ประชุม เห็นชอบแนวทางการนำงานวิจัยเชิงปฏิบัติการกำจัดผักตบชวาของสถาบันเทคโนโลยีพระจอมเกล้า
เจ้าคุณทหารลาดกระบังร่วมกับสถาบันวิจัยวิทยาศาสตร์และเทคโนโลยีแห่งประเทศไทย เพื่อขยายผลในการกำจัดผักตบชวาอย่างยั่งยืนไปสู่การปฏิบัติในพื้นที่ที่เหมาะสมต่อไป และให้หน่วยงานที่เกี่ยวข้องดำเนินการตามความเห็นฝ่ายเลขานุการฯ ต่อไป
	
























สทนช./วว.

สทนช./วว.

สทนช./วว.




หมายเหตุ: ชื่อย่อ ประกอบด้วย คณะรัฐมนตรี (ครม.) รอง นรม. (รองนายกรัฐมนตรี) รัฐมนตรีช่วยว่าการ (รมช.) คณะกรรมการทรัพยากรน้ำแห่งชาติ (กนช.) กองอำนวยการน้ำแห่งชาติ (กอนช.) สำนักงานทรัพยากรน้ำแห่งชาติ (สทนช.) กระทรวงกลาโหม (กห.) กระทรวงมหาดไทย (มท.) กระทรวงเกษตร
และสหกรณ์ (กษ.) กระทรวงทรัพยากรธรรมชาติและสิ่งแวดล้อม (ทส.) กระทรวงพลังงาน (พพ.) กระทรวงศึกษาธิการ (ศธ.) กรมชลประทาน (ชป.) 
กรมทรัพยากรน้ำ (ทน.) กรมทรัพยากรน้ำบาดาล (ทบ.) กรมโยธาธิการและผังเมือง (ยผ.) กรมอุตุนิยมวิทยา (อต.) กรมอนามัย (อน.) กรมส่งเสริม
การปกครองท้องถิ่น (สถ.) กรมฝนหลวงและการบินเกษตร (ฝล.) กรมป้องกันและบรรเทาสาธารณภัย (ปภ.) สถาบันวิจัยวิทยาศาสตร์และเทคโนโลยีแห่งประเทศไทย (วว.) การไฟฟ้าฝ่ายผลิตแห่งประเทศไทย (กฟผ.) การประปานครหลวง (กปน.) การประปาส่วนภูมิภาค (กปภ.) สถาบันสารสนเทศทรัพยากรน้ำ (องค์การมหาชน) (สสน.) สำนักงานพัฒนาเทคโนโลยีอวกาศและภูมิสารสนเทศ (องค์การมหาชน) (สทอภ.) องค์การปกครองส่วนท้องถิ่น (อปท.) 
องค์การบริหารส่วนจังหวัด (อบจ.) สำนักงานป้องกันและบรรเทาสาธารณภัยจังหวัด (สนง.ปภ.จ.) ศูนย์ป้องกันและบรรเทาสาธารณภัย เขต (ศูนย์ ปภ.เขต) ศูนย์อำนวยการบริหารจังหวัดชายแดนภาคใต้ (ศอ.บต.) สำนักงานป้องกันและบรรเทาสาธารณภัยจังหวัด (ปภ.จังหวัด)
